stanford-oval/wikipedia huggingface dataset:
קתרין שאן

| --- | --- |

 לידה:  23 בספטמבר 1952 באקארה, צרפת 
 פטירה:  11 בספטמבר 2018 (בגיל 65) הרובע השישה-עשר של פריז, צרפת 
 שם לידה:  Catherine Khady Élisabeth N'Diaye 
 מדינה:  סנגל, צרפת 
 
קתרין שאן (בצרפתית: Catherine Shan; 23 בספטמבר 1952–11 בספטמבר 2018) היא סופרת, עיתונאית וקולנוענית צרפתייה.
ביוגרפיה

בתם של אם צרפתייה ואב סנגלי, היא נולדה בשם קתרין נ'דיאייה וגדלה במקומות שונים באפריקה, ביניהם סנגל, ניז'ר, וולטה העליונה (כעת בורקינה פאסו), קונגו, ומדגסקר. לאחר מכן חזרה לצרפת. מ-1975 עד 1981, היא הייתה פרופסור לפילוסופיה. מ-1982 עד 1983, היא עבדה במשרד מנכ"ל אונסק"ו. שאן אז עבדה כעיתונאית בקבוצת "Jeune Afrique", במגזין Géo, וב-Radio Nederlands. היא גם כתבה וביימה מספר סרטים.
ספרה Gens de sable, שיצא ב-1984, הוא נרטיב המתאר את החיים בסנגל ב-33 ציורים, שהוא בעצם הסיפור על התרבותיות הכפולות של היוצרת. ספרה Sa vie africaine, אשר יצא ב-2007, חוזר לאותה התמה מזווית אחרת. הספר מספר על אישה המבקשת להבין את אמה, וגם את ההבדלים ביניהן. הספר מצייר דיוקן של אישה צרפתייה אשר נישאה לאפריקאי, ועבור בתה החזרה לצרפת הוא משום גלות. בין שתי עבודות אלה, יצא ספרה, La vie à deux, המתאר את חייהם של זוג והמשברים שגורמים להם בסוף להיפרד. הנרטיב הוא בקולו של הגבר. בשנות ה-1990, היא הקדישה את זמנה לכתיבה קולנועית, וכתבה מספר תסריטים, ואז בשנים 1998 ו-2005, היא יצרה וביימה סרטים על ריקוד, ובמיוחד על הכוריאוגרפית האמריקאית אשר עבדה בפריז, סוזן בירג'.
פרסומים נבחרים

Gens de sable, רומן אוטוביוגרפי ‏(1984)
La coquetterie ou la passion du détail, מאסה ‏(1987)
La vie à deux, רומן‏ (1998)
Sa vie africaine, רומן ‏(2007)
סרטים נבחרים

Un dimanche à Paris ‏(1994), תסריט
Emmanuel Bove ‏(1996), תסריט (בשיתוף)
Le cycle des saisons ‏(1998), במאית
L'atelier de Susan, סרט תיעודי (2005), במאית
L'œil de la forêt ‏(2005), במאית
הערות שוליים

↑  "Catherine N'Diaye" (בצרפתית). Les éditions P.O.L.
↑  "Catherine Shan N'Diaye". University of Western Australia.
↑  Stéphane Guibourgé (14 באוקטובר 2007). "L'Afrique au corps". Le Figaro. {{cite news}}:  (עזרה)
↑  Christine Rousseau (11 בספטמבר 1998). "Murmures intimes". Le Monde. {{cite news}}:  (עזרה)
| --- | --- |
בקרת זהויות :  NLI: 987007280025605171  BnF: cb12014827v (data)  ISNI: 0000 0000 2985 5281  LCCN: n85011991  NTA: 074305735  SUDOC: 028279646  VIAF: 73864187   WorldCat (עם VIAF): 73864187
קרלוס בוקאנגרה

קרלוס מנואל בוקאנגרה (באנגלית: Carlos Manuel Bocanegra; נולד ב-25 במאי 1979) הוא כדורגלן עבר אמריקאי ששיחק בעמדת הבלם והמגן.
קריירה

בוקאנגרה החל את הקריירה שלו בקבוצת הכדורגל של אוניברסיטת קליפורניה בלוס אנג'לס (UCLA), ושיחק במדיה בליגת המכללות. לאחר מכן הוא החליט לעבור ל-MLS, הליגה הבכירה בארצות הברית, ונבחר על ידי שיקגו פייר במקום הרביעי בדראפט ה-MLS של שנת 2000. בנוסף להצטרפותו לשיקגו פייר, הוא שיחק שני משחקים במסגרת קבוצת כישרונות מיוחדת מטעם הנהלת הליגה.
בוקאנגרה הצליח בעונתו הראשונה בליגה ונבחר לרוקי השנה (השחקן הצעיר של השנה), וסייע לשיקגו פייר להעפיל למשחק הגמר של הליגה ולזכות בגביע ארצות הברית הפתוח. הוא הפך לאחד משחקני ההגנה המובילים ב-MLS, והפך לשחקן הראשון שזוכה פעמיים בתואר שחקן ההגנה של העונה, ב-2002 ו-2003. בוקאנגרה הבקיע חמישה שערים ובישל שמונה שערים בארבע עונות במדי שיקגו פייר.
בינואר 2004, לאחר תום העונה בארצות הברית, עבר בוקאנגרה לקבוצת פולהאם האנגלית. בפולהאם שיחק בוקאנגרה בעיקר בעמדת הבלם במרכז חוליית ההגנה, אך לעיתים שיחק גם בעמדת המגן השמאלי ולתקופה קצרה אף כקשר אחורי. בעונת 2006/2007 היה בוקאנגרה סגן מלך השערים של פולהאם עם חמישה שערים, מאחורי חברו האמריקאי בריאן מקברייד. בתחילת העונה הבאה, 2007/2008, בוקאנגרה קיבל לראשונה את סרט הקפטן של הקבוצה במסגרת הפרמייר ליג. בספטמבר 2007 הוא שיחק את משחקו ה-100 בפרמייר ליג, במשחק מול ויגאן את'לטיק. עונה זו הייתה פחות מוצלחת עבורו, ובסיומה הוא שוחרר מקבוצת פולהאם.
ביוני 2008 עבר בוקאנגרה לסטאד רן הצרפתית. ברן הוא קיבל את חולצה מספר 3, שהיה גם המספר שאיתו שיחק בארצות הברית. בוקאנגרה הציג יכולת טובה בעונתו הראשונה בצרפת, כשפתח בכל 38 המשחקים של קבוצתו. הוא הבקיע שער אחד במסגרת הליגה הצרפתית, ושער נוסף במסגרת גביע אופ"א. הוא סייע לרן להעפיל עד לגמר הגביע הצרפתי ואף הבקיע שער במשחק הגמר מול גנגאן, אך לא הצליח למנוע את הפסדה של קבוצתו.
ביולי 2010 נרכש בוקאנגרה על ידי סנט אטיין מליגת העל הצרפתית תמורת סכום שעומד על 400,000 פאונד. הוא קיבל את חולצת המספר איתו מזוהה בנבחרתו - 3.
באוגוסט 2011 עבר בוקאנגרה לגלאזגו ריינג'רס מליגת העל הסקוטית וחתם על חוזה ל-3 עונות. את הופעת הבכורה שלו ערך יום לאחר שחתם בקבוצה, במוקדמות הליגה האירופית, במשחק נגד מריבור הסלובנית. בוקאנגרה הבקיע את שער הבכורה שלו בקבוצה במחצית השנייה של המשחק. בעקבות השתתפותו במשחק, מאריבור הגישה תלונה לאופ"א בשאלה על זכאותו להשתתף במשחק, הרי עדיין לא הוכר על ידי אופ"א כשחקן רשמי של ריינג'רס. תלונתה של מאריבור לא התקבלה, כי לא הגישה אותה תוך 24 שעות מהמשחק. בוקאנגרה הבקיע את שער הליגה הראשון שלו ב-24 בספטמבר בניצחון 4:0 על דאנפרמלין. בוקאנגרה הפך במהרה לאהוב האוהדים, לאחר הופעות מרשימות, יחד עם שותפו למרכז ההגנה, דורין גויאן הרומני. בוקאנגרה תפקד לראשונה כקפטן הקבוצה בניצחון 4:0 על ארברוס במסגרת הגביע הסקוטי. אוהדי ריינג'רס מכנים את בוקאנגרה "קפטן אמריקה" משום שמתפקד לעיתים כקפטן הקבוצה ומוצאו של השחקן היא ביבשת אמריקה
קריירה > נבחרת לאומית

בוקאנגרה ייצג לראשונה את ארצות הברית כאשר שיחק עם נבחרת ארצות הברית הצעירה בגביע העולם לנוער ב-1999. בשנת 2001 הוא ערך את הופעתו הראשונה במדי הנבחרת הלאומית של ארצות הברית, במשחק מול נבחרת קוריאה הדרומית. הוא הפך לשחקן מוביל בנבחרת בשנת 2003, כאשר ביסס את מעמדו במהלך טורניר גביע הזהב של CONCACAF, והוביל את שחקני ההגנה עם 13 הופעות בנבחרת באותה שנה. ב-2005 הוא זכה עם ארצות הברית לראשונה בגביע הזהב של CONCACAF. תפקידו של בוקאנגרה בנבחרת הפך לפחות יציב ב-2005, כאשר החליף בין עמדות הבלם והמגן במהלך מוקדמות גביע העולם. הוא זומן לסגל הנבחרת למונדיאל 2006 שהיה גביע העולם הראשון שלו, ושיחק בשני משחקים בעמדת המגן השמאלי.
ביוני 2007 ענד בוקנגרה לראשונה את סרט הקפטן של הנבחרת הלאומית, במשחק ידידות של נבחרתו מול נבחרת סין. הוא החזיק בתפקיד במהלך טורניר גביע הזהב של CONCACAF באותה שנה, בו זכתה ארצות הברית. בשנת 2008 החל בוקאנגרה לכהן בקביעות כקפטן של ארצות הברית. הוא כיהן כקפטן גם במסגרת גביע הקונפדרציות 2009, וסייע לנבחרתו להעפיל במפתיע עד לגמר הטורניר, תוך ניצחון בחצי הגמר על המדורגת הראשונה בעולם, ספרד.
ב-15 בנובמבר 2011 השלים בוקאנגרה 100 הופעות במדי נבחרת ארצות הברית במשחק ידידות נגד סלובניה.
חיים אישיים

לבוקאנגרה יש ייחוס מקסיקני מצד אביו. הוא נולד באפלנד שבקליפורניה, לקלי ומנואל בוקנגרה, וגדל באלטה לומה שבקליפורניה. בצעירותו הוא למד בבית הספר התיכון של אלטה לומה.
בתקופות ללא משחקי כדורגל, בוקאנגרה מתגורר בפונטנה שבקליפורניה.
תארים

גביע הזהב של CONCACAF - שנת 2002, שנת 2007
גביע ארצות הברית הפתוח - 2000, 2003
השחקן הצעיר של העונה ב-MLS - עונת 2000
שחקן ההגנה של השנה ב-MLS:‏ עונת 2002, עונת 2003
קקדואיים

| קקדואיים |
| --- | --- |
 קקדו צהוב ציצית
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: תוכאים
תת־סדרה:: תרופודה
על־משפחה:: קקדואיים
משפחה:: קקדואיים
שם מדעי
 Cacatuidae ‏גריי, 1840
תחום תפוצה


קקדואיים (שם מדעי: Cacatuidae) היא על-משפחה וגם משפחה  בסדרת התוכאים ובה כ-21 מינים. תפוצתם של הקקדואיים היא באינדונזיה ובאוסטרליה. גודל הפרטים משתנה מסוג לסוג. אורכו של המין נימפית מצויצת הוא כ-31 סנטימטרים ואורכו של קקדו הדקלים הוא כ-67 סנטימטרים. הוא משמש גם לנוי וכחיית מחמד.
מיון טקסונומי

תת-משפחה נימפיות (Nymphicinae).
סוג ומין יחיד נימפית מצויצת (Nymphicus hollandicus)
תת-משפחה Calyptorhynchinae
סוג קקדו שחור (Calyptorhynchus )(אנ')
קקדו שחור אדום-זנב (Calyptorhynchus banksii)
קקדו שחור מבריק (Calyptorhynchus lathami)(אנ')
קקדו שחור צהוב-זנב (Calyptorhynchus funereus)(אנ')
קקדו שחור קצר-זנב (Calyptorhynchus latirostris)(אנ')
קקדו שחור לבן-זנב (Calyptorhynchus baudinii)(אנ')
תת-משפחה Cacatuinae
שבט Microglossini
סוג ומין יחיד קקדו דקלים (Probosciger aterrimus)
שבט Cacatuini:
סוג ומין יחיד קקדו גאנג גאנג (Callocephalon fimbriatum)
סוג ומין יחיד קקדו ורדרד (Eolophus roseicapillus)
סוג ומין יחיד קקדו לבן ציצית (Lophochroa leadbeateri)
סוג קקדו (Cacatua )
קקדו אמברלה (Cacatua alba)
קקדו דוקופס (Cacatua ducorpsii)
קקדו צהוב ציצית (Cacatua galerita)
קקדו גופין (Cacatua goffini)
קקדו רד וונטד (Cacatua haematuropygia)
קקדו מולוקי (Cacatua moluccensis)
קקדו אמסברלה (Cacatua ophthalmica)
Cacatua pastinator
קקדו ערום-עין (Cacatua sanguinea)
קקדו צהוב ציצית קטן (Cacatua sulphurea ) כולל 4 תת-מינים
Cacatua sulphurea abbotti
Cacatua sulphurea citrinocristata
Cacatua sulphurea parvula
Cacatua sulphurea sulphurea
קקדו קורלה ארוך מקור (Cacatua tenuirostris)
גלריה

קקדו שחור קצר זנב
קקדו צהוב ציצית
קקדו גאנג גאנג
קקדו דקלים
קקדו לבן ציצית
קקדו גאלה
הערות שוליים

↑  מקור השם במאלאית / אינדונזית KAKAKTUA, KAKATUA, משמעותו: KAKAK "אח בוגר", TUA "זקן"
| --- | --- |
בקרת זהויות :  NLI: 987007284053605171  BNE: XX533977  GND: 4136763-7  NDL: 00568815  NKC: ph118069 
ערך זה הוא קצרמרבנושא עופות. אתם מוזמנים לתרום לוויקיפדיה ו.
קקובה

| --- | --- |

 נתונים גאוגרפיים
 מיקום:  הים התיכון 
 קואורדינטות:  36°11′00″N 29°53′00″E﻿ / ﻿36.183333333333°N 29.883333333333°E﻿ / 36.183333333333; 29.883333333333
 שטח:  5.7 קילומטר רבוע
 אורך:  7.5 קילומטר
 רוחב:  1.7 קילומטר
 נתונים מדיניים
 מדינה:  טורקיה 
 אוכלוסייה:  0
  (למפת טורקיה מוגדלת) אנקרה איסטנבול איזמיר בורסה אדנה גזיאנטפ קוניה אנטליה דיארבקיר קייסרי סמסון ארזורום גאורגיה אר. א. עיראק סוריה יוון בולגריה הים האגאי  הים התיכון הים השחורקקובה(למפת טורקיה רגילה) אנקרה איסטנבול איזמיר בורסה אדנה גזיאנטפ קוניה אנטליה דיארבקיר קייסרי סמסון ארזורום גאורגיה אר. א. עיראק סוריה יוון בולגריה הים האגאי  הים התיכון הים השחורקקובה(למפת נפת אנטליה רגילה) אנטליהקקובה(למפת נפת אנטליה מוגדלת) אנטליהקקובה
 
האי קקובה במבט ממערב
חורבות מתחת למים על חופי האי קקובה
קקובה או קרבולה (באנגלית: Kekova; ביוונית: Dolichiste) הוא אי טורקי קטן ליד מחוז דמרה (אנ') (דמרה היא העיר הליקית מיירה (אנ')) בנפת אנטליה שבמחוז הים התיכון. לקקובה יש שטח של 4.5 קילומטרים רבועים והוא ואינו מיושב.
היסטוריה

לאחר הכיבוש האיטלקי של קסטלוריזו, האי קקובה, שבאותה תקופה היה מאוכלס זמנית במהלך הקיץ עבור כריתת עצים, ניצב במחלוקת בין איטליה לטורקיה. אמנת 1932 בין איטליה לטורקיה הקצתה אותו לטורקיה.
בצדו הצפוני נמצאות חורבותיה השקועות בחלקן של דוליקיסטה עיירה עתיקה שנהרסה ברעידת אדמה במהלך המאה ה-2.
האי נבנה מחדש ועדיין שגשג בתקופת האימפריה הביזנטית, הוא ננטש לבסוף בגלל פלישות ערבים.
בצפון-מערב האי נמצא המעגן ששכן במפרץ סמוך לעיר העתיקה Xera, שם יש חורבות של כנסייה ביזנטית.
אזור קקובה הוכרז כאזור מוגן במיוחד ב-18 בינואר 1990 על ידי "המשרד לאיכות הסביבה והיער" הטורקי. כל סוגי הצלילה והשחייה היו אסורים והיו כפופים לאישורים מיוחדים ממשרדי הממשלה. בשנים שלאחר מכן בוטל האיסור, למעט החלק בו נמצאת העיר השקועה.
מסביב לאי

אזור קקובה הוא 260 קילומטרים רבועים (100 מילים רבועים) ומקיף את האי קקובה, את הכפרים קאלקוי ואוקגיז ואת ארבע העיירות העתיקות סימנה, אפרלה, דולצ'יסטה וטימיוסה.
קאלקוי (אנ') (המקומיים קוראים לו "קאלֶה") (סימנה העתיקה) הוא אתר ליקי על החוף הטורקי. זהו כפר קטן עם חורבותיה השקועים בחלקם של אפרלה וטירה. הגישה לכפר אפשרית רק דרך הים.
אוּצַ'אֵז (שם עתיק, טימיאוסה) הוא כפר במרחק של קילומטר מקאלקוי, מצפון למפרץ קטן באותו השם, עם חורבות טימיאוסה במזרח. פירוש השם "Üçağız" הוא "שלושה פיות", המתייחס לשלוש היציאות לים פתוח.
הערות שוליים

1 2  Bertarelli (1929), p.134
↑  Text of the convention, Art. 1
↑  "Ancient underwater city may be opened for first time in 30 years". NewsComAu. נבדק ב-2018-08-23.
↑  City of Aperlae
| --- | --- |
בקרת זהויות :  NLI: 987012403587505171  LCCN: sh2018001913  NKC: ge898767
קסיה אלר

| --- | --- |

 לידה:  10 בדצמבר 1962 ריו דה ז'ניירו, ברזיל 
 פטירה:  29 בדצמבר 2001 (בגיל 39) ריו דה ז'ניירו, ברזיל 
 שם לידה:  Cássia Rejane Eller 
 מוקד פעילות:  ברזיל 
 תקופת הפעילות:  1990–2001 (כ־11 שנים) 
 סוגה:  רוק, סמבה, מוזיקה פופולרית ברזילאית 
 סוג קול:  קונטרה אלט 
 שפה מועדפת:  פורטוגזית ברזילאית 
 כלי נגינה:  גיטרה 
 חברת תקליטים:  יוניברסל מיוזיק גרופ, פיליפס רקורדס, מרקורי רקורדס 
 צאצאים:  Chico Chico 
 פרסים והוקרה:  Prêmio da Música Brasileira 
 פרופיל ב-IMDb
 
קסיה אלר (בפורטוגזית: Cássia Eller‏; 10 בדצמבר 1962 - 29 בדצמבר 2001) הייתה מוזיקאית וזמרת ברזילאית.
ביוגרפיה

אלר נולדה בריו דה ז'ניירו, אך בילתה את רוב נעוריה בבלו הוריזונטה. ב-1990 היא חזרה לריו והקריירה המוזיקלית שלה נסקה.
מקורו של האלבום המפורסם ביותר שלה הוא בהופעה חיה ב-MTV הברזילאי ונקרא Acústico MTV ואילו שיריה הידועים ביותר הם גרסתה ל"Malandragem" והלהיט הברזילאי "Segundo sol". סגנון המוזיקה שלה מביע שילוב של רוק ומוזיקה ברזילאית פופולרית. אלר הייתה ידועה בקולה העמוק והמחוספס והוכרה כאחת הזמרות הלסביות הברזילאיות. עקב אופי מיניותה וסגנונה המוזיקלי נוצרו השוואות בינה לבין מוזיקאיות אחרות כ-Ani DiFranco ,Indigo Girls ו-Melissa Etheridge.
היא מתה ב-29 בדצמבר 2001 לאחר שהוחשה לבית החולים בריו דה ז'ניירו על ידי בת זוגה. היא אושפזה כשהיא הוזה ולא נהירה וסבלה מסדרת התקפי לב; חקירת משטרה גילתה שמקורו של ההתקף היה דווקא במצב ליבה ולא בשימוש יתר של סמים. היא הייתה בת 39 במותה והותירה אחריה בן צעיר שנשאר תחת חסותה של בת זוגה.
קסיה אלר הותירה אחריה מורשת מוזיקלית הנשמרת עד ימינו בברזיל ופופולריותה רק גדלה מאז מותה. תחנות רדיו ברזילאיות שונות ממשיכות להשמיע את שיריה, ואלבומיה נמכרים עד היום בהצלחה רבה.
דיסקוגרפיה > אלבומי סטודיו

1990 Cássia Eller
1992 O Marginal
1994 Cássia Eller
1997 Veneno AntiMonotonia
1999 Com Você... Meu Mundo Ficaria Completo
2002 Dez de Dezembro
דיסקוגרפיה > אלבומים חיים

1996 Cássia Eller Ao Vivo
1998 Veneno Vivo
2000 Cássia Rock Eller
2001 Acústico MTV
דיסקוגרפיה > אוספים

1997 Minha História
1997 Música Urbana
1998 Millennium
2002 Série Gold
2003 Perfil
2004 A Arte de Cássia Eller
2004 I Love MPB
2005 Novo Millennium
דיסקוגרפיה > DVDs

2000 Com Você... Meu Mundo Ficaria Completo
2001 Acústico MTV
קונאן גריי

| --- | --- |
גריי, 2019
גריי, 2019
 לידה:  5 בדצמבר 1998 (בן 25) סן דייגו, קליפורניה, ארצות הברית 
 שם לידה:  קונאן לי גריי
 מוקד פעילות:  ארצות הברית 
 תקופת הפעילות:  מ-2017 
 עיסוק:  זמר-יוצר • אושיית רשת
 סוגה:  פופ • אינדי
 שפה מועדפת:  אנגלית 
 כלי נגינה:  קול • גיטרה
 חברת תקליטים:  ריפבליק
 האתר הרשמי
 פרופיל ב-IMDb
 חתימה:  
 
קונאן לי גריי (באנגלית: Conan Lee Gray; נולד ב-5 בדצמבר 1998) הוא אושיית רשת, דוגמן, שחקן וזמר-יוצר אמריקאי ממוצא אירי-יפני. את קריירתו הוא החל באתר "יוטיוב", שם העלה ולוגים יומיים וגרסאות כיסוי שהפיק. בשנת 2018, גריי חתם חוזה הקלטות עם חברת התקליטים "ריפבליק רקורדס", והוציא את המיני-אלבום הראשון שלו, Sunset Season. בשנת 2020, גריי הוציא לאור את אלבום הבכורה שלו Kid Krow, שהגיע למקום החמישי במצעד הבילבורד 200. באלבום יש שירים מוכרים כמו Heather ו-Maniac. בשנת 2022 הוציא את אלבום הסטודיו השני שלו superache, שמדבר על נושאים כמו טראומות ילדות, חברות, אהבה ועוד.
שנותיו הראשונות

גריי נולד ב-5 בדצמבר 1998, לאב אירי ולאם יפנית, בעיר סן דייגו שבקליפורניה, ארצות הברית. כשהיה פעוט, משפחתו נאלצה לעבור להירושימה, יפן, עקב המצב הרפואי של סבו. בגיל שנתיים, משפחתו עברו חזרה לקליפורניה. כילד, גריי דיבר באופן שוטף יפנית ואנגלית, אך במרוץ השנים גריי איבד את בקיאותו בשפה היפנית. בגיל 3, הוריו התגרשו, ובשנת 2016, פרסם סרטון יוטיוב שמסביר את סיפור הגירושין של הוריו. כילד, גריי סבל מבריונות על רקע גזעני בבית ספרו בשל מוצאו האסייתי. במהלך חייו, גריי עבר שנים עשר בתי ספר שונים עד גיל 10, כשעבר לעיירה ג'ורג'טאון שבטקסס. בספטמבר 2017, גריי התקבל לאוניברסיטת קליפורניה בלוס אנג'לס ונאלץ לעזוב את מקום מגורו לקליפורניה.
קריירה > 2015–2017: קריירת יוטיוב

גריי פתח את ערוץ היוטיוב שלו בשנת 2013 והחל לצלם ולוגים יומיים. הולוגים של גריי מתמקדים בחייו הפרטיים בעיירה בה הוא חי, ג'ורג'טאון. בנוסף לולוגים, גריי פרסם מספר גרסאות כיסוי שהפיק לסינגלים של זמרים, דוגמת טיילור סוויפט, אדל וביונסה. בשנת 2017, גריי הגיע ל-100,000 רשומים בערוץ וקיבל את הפרס הכסוף של פרסי יוטיוב. ב-2018, הוא קיבל את פרס הזהב כשהערוץ שלו הגיע למיליון רשומים.
קריירה > 2018–2019: Sunset Season

במרץ 2017, גריי הוציא לאור באופן עצמאי את סינגל הבכורה שלו "Idle Town, שזכה לפופולריות רבה. בשנת 2018, גריי הוציא את הסינגל השני שלו, "Generation Why", על ידי חברת ריפבליק רקורדס. בנובמבר 2018, גריי הוציא את המיני-אלבום הראשון שלו, Sunset Season, שכלל את שני הסינגלים שהוציא וסינגלים כמו "Crush Culture",‏ "Greek God" ו-"Lookalike". המיני-אלבום הגיע למקום השני במצעד אלבומי "Heatseekers" ולמקום ה-116 במצעד הבילבורד 200. בשנת 2019, גריי יצא לסיבוב הופעות של האלבום באמריקה הצפונית עם הזמרת גירל אין רד.
בפברואר 2019, גריי הופיע לראשונה בשידור חי בטלוויזיה, בתוכנית האירוח של סת' מאיירס, "Late Night with Seth Meyers". באותו החודש, גריי הוציא לאור סינגל כיסוי לשיר "The Other Side" מהסרט "האמן הגדול מכולם". בין החודשים מרץ עד אוקטובר 2019, גריי הוציא לאור סדרת סינגלים, דוגמת "Checkmate",‏ "Comfort Crowd" ו-"Maniac", מתוך האלבום העתידי Kid Krow. באוקטובר 2019, גריי יצא לסיבוב ההופעות השני שלו באמריקה הצפונית עם הזמרת הניו זילנדית, ביני. באותה השנה, גריי זכה בפרס שורטי למוזיקאי–יוטיובר הטוב ביותר, והועמד לפריצת השנה בטקס פרסי סטרימי.
קריירה > 2020–2021: Kid Krow

בשבוע הראשון של חודש ינואר 2020, גריי פרסם מספר ציוצים בטוויטר המרמזים על כותרת אלבום הבכורה שלו. ב-9 בינואר, גריי חשף באופן רשמי את כותרת אלבום בכורתו, Kid Krow, וכתב: "אני מדבר על האלבום הזה כבר המון זמן, אינני יכול לחכות לחשוף אותו ואת סודותיו". ב-18 במרץ, גריי הוציא את הסינגל החמישי מאלבומו, ויומיים לאחר מכן, הוציא את האלבום באופן רשמי. האלבום הגיע למקום החמישי בבילבורד 200, למקום הראשון במצעד אלבומי הפופ האמריקאים ולמקום השני במצעד האלבומים הנמכרים עם יותר מ-37 אלף מכירות טהורות. אחד הסינגלים מתוך האלבום, "Maniac", זכה לפופולריות רבה ממבקרי המוזיקה. באוסטרליה ובקנדה, השיר זכה לתואר "סינגל פלטינה" ובארצות הברית זכה לתואר "סינגל זהב". השיר היה לשיר הראשון של גריי שנכנס למצעד השירים מתחת להוט 100 ולמצעדי הסינגלים באוסטרליה, אירלנד וקוריאה הדרומית.
גריי היה אמור להופיע בתכנת הלילה "The Tonight Show Starring Jimmy Fallon" ובפסטיבל המוזיקה והאמנויות של עמק קואצ'לה, אך הופעות אלה התבטלו עקב מגפת הקורונה. באפריל 2020, מגזיני המוזיקה בילבורד ופורבס הכריזו על גריי כאפשרות למועמד לתגלית השנה בפרסי הגראמי בטקס פרסי גראמי ה-63, אך לבסוף לא הוכרז כמועמד. באותו החודש חברת אפל מיוזיק הוציאה סרט תיעודי על גריי במסגרת הפורמט אפל מיוזיק: הבא. סיבוב ההופעות העולמי של האלבום Kid Krow נדחה עקב מגפת הקורונה.
באוגוסט 2020, הסינגל האחרון מתוך האלבום Kid Krow,‏ "Heather" הוצא לפלטפורמות השונות והפך לפופולרי ברשת החברתית "טיקטוק". השיר הפך לשיר הראשון של גריי שהגיע למצעד הבילבורד הוט 100. בנוסף, השיר נכנס גם למספר מצעדי סינגלים ברחבי העולם, דוגמת הממלכה המאוחדת, אוסטרליה, ניו זילנד ואירלנד. גריי ביצע את השיר בתוכניות "The Late Late Show with James Corden" ו-"Today". הוא הוציא את הסינגל "Fake" בהשתתפות הזמר לאוב באוקטובר 2020.
קריירה > 2022–הווה: Superache

ב-19 בפברואר 2021 פרסם את הסינגל Overdrive, שהגיע למקום ה-19 במצעד ההוט 40 הניו זילנדי. ב-7 במאי 2021 פרסם גריי את הסינגל הראשון מתוך אלבום האולפן השני העתידי שלו, "Astronomy". ב-15 ביולי יצא הסינגל השני, "People Watching", לצד וידאו קליפ. הסינגל זכה להצלחה ברשתות הסטרימינג וצבר למעלה מ-115 מיליון השמעות בספוטיפיי. ב-29 באוקטובר יצא הסינגל "Telepath", שהתברר כי בסופו של דבר לא נכלל באלבומו הבא. ב-21 בינואר 2022 יצא הסינגל השלישי, "Jigsaw", שדורג במקום ה-27 במצעד הרוק & אלטרנטיבי של בילבורד.
ב-11 באפריל הכריז גריי רשמית על אלבום האולפן השני שלו ועל תאריך יציאתו, וכן פרסם את עטיפתו. מספר ימים לאחר ההכרזה, פרסם גריי את הסינגל הרביעי מתוך האלבום, "Memories". ב-19 במאי יצא הסינגל החמישי, "Yours". לשניהם יצאו וידאו קליפים. ב-24 ביוני יצא לאור אלבומו השני, Superache.
ב-19 במאי 2023, הוציא את הסינגל "Never Ending Song". ב-25 באוגוסט הוציא את הסינגל "Winner".ב-31 באוקטובר הוציא את הסינגל “killing me”.
אמנות > השפעות

גריי ציין את טיילור סוויפט כהשראה הגדולה ביותר שלו, וקבע כי הוא "גדל על המוזיקה שלה" וכי הוא "הסוויפטי הגדול ביותר". הוא הצהיר בריאיון עם פיפל כי: "אני כל כך אוהב אותה. אני אוהב את המוזיקה שלה. אני אוהב את מה שהיא עושה. אני אוהב את הליריקה שלה. אני אוהב את איך שהיא עיצבה את הקריירה שלה. גדלתי בהאזנה למוזיקה שלה מאז שהייתי בן תשע. אני מרגיש שהיא כל כך עיצבה אותי כאדם". סוויפט שיבחה את אלבום הבכורה של גריי Kid Krow ואת הרצועה "Wish You Were Sober" בפוסט שהעלתה לחשבון האינסטגרם האישי שלה. גריי אמר בתגובה: "תודה שהיית ההשראה והסמל שלי לכתיבת שירים לכל החיים. אני באמת מרגישה שגידלת אותי הן כפזמונאי והן כאדם ואני לא יכול להביע במילים כמה את חשובה עבורי. תודה על הכול. סוויפטי לכל החיים". בריאיון עם זיין לואו, באפל מיוזיק, גריי הצהיר כי סוויפט היא "פזמונאית (ברמה) אחת מעל כולם" והוסיף כי "היא סמל לכתיבת השירים שלי, ולעולם לא אבין איך היא עושה את מה שהיא עושה. היא פשוט מדהימה". בנוסף, סיפר על כך שהיא הגיבה לו בעת שהוציא את אלבום הבכורה שלו, Kid Krow.
מעבר לכך, סיפר גריי כי גם הזמרת לורד היוותה עבורו השפעה, והסביר כי המיני-אלבום הראשון שלו Sunset Season, נוצר בהשראת אלבום הבכורה שלה, Pure Heroine. בהמשך, סיפר כי גם להקת הבנות הצ'יקס השפיעו עליו ועל המוזיקה שלו, תוך שציין גם את V מלהקת הבנים הדרום קוריאנית BTS, כאחת מהשפעותיו. מ-NME נמסר כי גם בילי אייליש השפיעה עליו. הוא דיבר על פריצתה של אייליש בשנת 2019, ואמר ל-Entertainment Tonight: "בילי ואני חברים מאז שהיא הייתה בערך, בת 15. אני הייתי בן 17. היינו ממש צעירים. הצפייה בהתפתחות שלה עזרה לי מאוד". גריי ציטט חלקים מ-"Baby" של ג'סטין ביבר, וטען שמדובר בשיר מרכזי שהעניק לו השראה. בנוסף לכך, הוא דיבר על כך שזמרת האינדי-פופ לנה דל ריי נחשבת לאחת מהאמניות שהשפיעו עליו ביותר, תוך שהוא הקליט גרסאות כיסוי לכמה משיריה.
גריי קיבל את תואר "נסיך הפופ של בני הנוער העצובים באינטרנט" מטעם מגזין Teen Vogue.
דיסקוגרפיה > אלבומי אולפן

| שם | פרטי האלבום | מיקומי שיא> ארצות הברית | מיקומי שיא> אוסטרליה | מיקומי שיא> ‏ בלגיה (פלנדריה) | מיקומי שיא> קנדה | מיקומי שיא> אירלנד | מיקומי שיא> הולנד | מיקומי שיא> נורווגיה | מיקומי שיא> ניו זילנד | מיקומי שיא> ספרד | מיקומי שיא> הממלכה המאוחדת | תארים |
| --- | --- | --- | --- | --- | --- | --- | --- | --- | --- | --- | --- | --- |
| Kid Krow |  יצא לאור: 20 במרץ 2020  חברת תקליטים: ריפבליק ויוניברסל מיוזיק גרופ | 5 | 26 | 49 | 5 | 20 | 43 | 32 | 32 | 39 | 30 |  ארצות הברית פלטינה |
| Superache |  יצא לאור: 24 ביוני 2022  חברת תקליטים: ריפבליק | 9 | 8 | 14 | 24 | 8 | 9 | 38 | 11 | 13 | 8 |  |
| Found Heaven |  יצא לאור: 5 באפריל 2024  חברת תקליטים: ריפבליק | 14 | 10 | 8 | 98 | 26 | 12 | — | 33 | — | 4 |  |
דיסקוגרפיה > מיני-אלבומים

| שם | פרטי האלבום | מיקומי שיא> ארצות הברית | מיקומי שיא> ארצות הברית (מצעד האלבומים הנמכרים ביותר) | מיקומי שיא> הממלכה המאוחדת (מצעד האלבומים הנמכרים ביותר) | מיקומי שיא>  | מיקומי שיא>  | מיקומי שיא>  | מיקומי שיא>  | מיקומי שיא>  | מיקומי שיא>  | מיקומי שיא>  |
| --- | --- | --- | --- | --- | --- | --- | --- | --- | --- | --- | --- |
| Sunset Season |  יצא לאור: 16 בנובמבר 2018  חברת תקליטים: ריפבליק ויוניברסל מיוזיק גרופ | 116 | 2 | 57 |  |  |  |  |  |  |  |